《品令 其一》
宋代·佚名

山重云起。断桥外、池塘水。晓来风定，竹枝相亚，残阳影里。

多少风流，都在冷香疏蕊。

江南千里。问折得、谁能寄。几番归去，酒醒月满，阑干十二。

且隐深溪，免笑等闲桃李。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。